Krasnoslobodsk (Mordovii)

Krasnoslobodsk (, , ) om Venäman lidn Mordovijan Tazovaldkundan lodehes. Se om Krasnoslobodskan rajonan lidnankund, administrativine keskuz da üks'jäine lidn.

 Istorii 
Eländpunktan aluz om pandud vl 1571 kuti Rusked Slabad-lidnuz (). Vl 1706 se sai lidnan statusad. Vl 1780 udesnimitihe lidnad nügüdläižikš. Vn 1817 lämoipalon jäl'ghe Krasnoslobodsk om saudud möst regulärižen planan mödhe oiktoidenke irdoidenke.

Krasnoslobodsk šingotase nenil edheotandoil: metalližtegesiden edheotand tegimišton täht, radiotegim (palad elektroladimiden täht), «Aktiv elektro»-tegim«Aktiv elektro»-tegimen sait (ac-el.com).  (elektrolaudad konoriš tegimišton i äižiruižiden pertiden täht), kezerduzkudondfabrikKrasnoslobodskan tekstilin sait (pled-rus.ru).  (pledad, magaduzkatused), argvoin tegim. Niiden ližaks, nevondkundaližel aigal radoiba: leibän i linkapken tegimed, tegimištoline, sömän i punümbriradandan kombinatad, turbhan edheotand.

 Geografijan andmused 
Lidn sijadase rajonan keskuzpalan lodehes, seižub Mokš-jogen hural randal (Okanjogen oigedpol'ne bassein).

Matkad Saranskhasai om 103 km päivnouzmha avtotedme. Lähembaine lidn om Temnikov 44 km lodeheze orhal vai 64 km avtotedme. Lähembaine raudtestancii radab Kovilkino-lidnas, se sijadase vižkümnes kilometras suvhe orhal.

 Tobmuz 
Krasnoslobodsk om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeline nevondkundan ezimez' om Valentina Mel'nikova, radoi vn 2016 kül'mkuhusai. Lidnankundan Administracijan pämez' om Nikolai Truntaev vn 2016 kül'mkuspäi.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 10 151 ristitud, rajonan ristitišton kaks' videndest, vn 2021 — 8 910 ristitud. Kaik 9 556 eläjad oli lidnas vl 2017. Kaikiš suremb lidnan ristitišt oli läz 12 tuhad eläjid vozil 1992−2001 (12 000 rist. vl 1998).

Ortodoksižen hristanuskondan kuz' pühäpertidKrasnoslobodskan pühäpertid sobory.ru-saital.  oma kaičenus i saudud lidnas: Sündun Eläbzdusen kafedraline päjumalanpert' (letihe vll 2005−2007), Jumalanmaman Emäganpäivän jumalanpert', kodijumalanpert' enččes hengeližes školas, Jumalanmaman Emäganpäivän naižjumalankodi (ei ole väges, kodijumalanpert' om avaitud), Eläban Eziauguižen Stroican päjumalanpert' (ei ole väges). Niiden ližaks koume jumalanpertid ei ole kaičenus.

 Openduz 
Lapsiden opendusen aluzkundad oma nell' nimitadud päivkodid, keskškol (nomer 1), lapsiden sädamižen pert', kul'turan keskuz, lapsiden da norišton sportškol.

Krasnoslobodskan agrarine tehnikumKrasnoslobodskan agrarižen tehnikuman sait (uchhoz.profiedu.ru).  (mülüti zoovettehnikumad vl 2012) i Krasnoslobodskan medicinine kolledžKrasnoslobodskan medicinižen kolledžan sait (krslmedcolledg.ru).  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnankundan tobmuden sait (krasnoslobodsk-gp.gosuslugi.ru). 
 Krasnoslobodsk-lidnan informacine sait (kc13.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Mordovijan Tazovaldkundan lidnad
*